ddrg/super_eurlex huggingface dataset:
Β4-1014, 1025 και 1032/96

Ψήφισμα σχετικά με τις πλημμύρες στην περιοχή Maresme (Βαρκελώνη) και την περιφέρεια της Βαλέντσια

Το Ευρωπαϊκό Κοινοβούλιο,

A. εκφράζοντας την ανησυχία του για τις πλημμύρες οι οποίες έπληξαν προσφάτως τις κοινότητες Cabrils, Cabrera, Vilassar del Mar, Vilassar de Dalt, Premiα de Mar., Premiα de Dalt, El Masnou και Teiα, στην περιοχή Maresme, προκαλώντας το θάνατο δύο ατόμων και καταστροφές ύψους περίπου 2 δισ. πεσετών,

Β. λαμβάνοντας επίσης υπόψη τις πλημμύρες που προκλήθηκαν στις 10 και 11 Σεπτεμβρίου 1996, και έπληξαν την περιφέρεια της Βαλέντσια,

Γ. εκτιμώντας κυρίως τις καταστροφές που προκλήθηκαν από τις καταρακτώδεις βροχές στις καλλιέργειες και τις αγροτικές εγκαταστάσεις της περιοχής,

Το Ευρωπαϊκό Κοινοβούλιο,

1. εκφράζει τα συλλυπητήρια και την αλληλεγγύη του στις οικογένειες των θυμάτων[semigr ]

2. καλεί την Επιτροπή να εκπονήσει, από κοινού με τις αρμόδιες αρχές, πρόγραμμα αποκατάστασης της πληγείσας περιφέρειας της Maresme και να διαθέσει, κατά προτεραιότητα, πιστώσεις για την κατασκευή εγγειοβελτιωτικών έργων καθώς και για την ανασυγκρότηση των υποδομών, κατοικιών και αγροτικών εγκαταστάσεων[semigr ]

3. ζητεί επίσης να καταρτιστεί, από κοινού με τις τοπικές αρχές της περιοχής, παρόμοιο πρόγραμμα για τις πληγείσες περιοχές της περιφέρειας της Βαλέντσια[semigr ]

4. υπογραμμίζει ότι, λόγω της συχνής επανάληψης του φαινομένου των πλημμυρών στην λεκάνη της Μεσογείου, είναι αναγκαίο να δημιουργηθεί δημοσιονομική θέση για την πρόβλεψη και την επανόρθωση των ζημιών[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στην αυτόνομη κυβέρνηση της Καταλωνίας, στην αυτόνομη κυβέρνηση της Βαλέντσια και στην Ισπανική κυβέρνηση.
Β4-0992, 1021, 1042, 1050, 1059 και 1060/96

Ψήφισμα σχετικά με τη σύσταση Μόνιμου Διεθνούς Ποινικού Δικαστηρίου

Το Ευρωπαϊκό Κοινοβούλιο,

A. λαμβάνοντας υπόψη την αύξηση των εγκλημάτων πολέμου και των εγκλημάτων κατά της ανθρωπότητας που διαπράττονται σε πολλές χώρες και παραμένουν ατιμώρητα,

Β. λαμβάνοντας υπόψη την επείγουσα ανάγκη δημιουργίας ενός πρώτου πυρήνα διεθνούς δικαιοσύνης, που θα έχει αυστηρά αντικειμενικό και αμερόληπτο χαρακτήρα και θα κρίνει κατά κύριο λόγο τα εγκλήματα πολέμου και τα εγκλήματα κατά της ανθρωπότητας, οπουδήποτε και αν έχουν διαπραχθεί,

Γ. τονίζοντας τη σημαντική πρόοδο που έχει υλοποιηθεί προς την κατεύθυνση αυτή, χάρη στη δημιουργία και τις πρώτες συγκεκριμένες πράξεις των διεθνών ad hoc δικαστηρίων για την πρώην Γιουγκοσλαβία και τη Ρουάντα,

Δ. εκφράζοντας ήδη την ικανοποίησή του για το γεγονός ότι τόσο στους οργανισμούς των ad hoc δικαστηρίων όσο και στο σχέδιο οργανισμού του Μόνιμου Δικαστηρίου δεν προβλέπεται η θανατική ποινή,

Ε. λαμβάνοντας υπόψη ότι η 50ή Σύνοδος της Γενικής Συνέλευσης των Ηνωμένων Εθνών αποφάσισε επίσημα, το φθινόπωρο του 1995, να αναθέσει σε προπαρασκευαστική επιτροπή την ολοκλήρωση των εργασιών για τη διατύπωση του οργανισμού του Διεθνούς Δικαστηρίου, προκειμένου να δοθεί η δυνατότητα στα Ηνωμένα Έθνη να συγκαλέσουν την Διάσκεψη συγκρότησης σε Σώμα του Μόνιμου Διεθνούς Ποινικού Δικαστηρίου,

ΣΤ. λαμβάνοντας υπόψη ότι η προπαρασκευαστική επιτροπή ολοκλήρωσε την τελευταία συνοδό της στις 30 Αυγούστου 1996, ζητώντας από τη Γενική Συνέλευση των Ηνωμένων Εθνών να συγκαλέσει τη Διάσκεψη Διπλωματικών Πληρεξούσιων πριν από τα τέλη του έτους 1998,

Ζ. λαμβάνοντας υπόψη ότι παρά τα θετικά αυτά αποτελέσματα που επετεύχθησαν χάρη στη αποφασιστικότητα μεγάλου αριθμού κρατών μελών της Ευρωπαϊκής Ένωσης, εξακολουθούν να υπάρχουν έντονες αντιδράσεις εκ μέρους ορισμένων χωρών καθώς και επιφυλάξεις εκ μέρους δύο κρατών μελών της Ευρωπαϊκής Ένωσης,

Η. λαμβάνοντας υπόψη ότι η ιταλική κυβέρνηση έχει ήδη δηλώσει ότι είναι έτοιμη να φιλοξενήσει τη Διάσκεψη Διπλωματικών Πληρεξούσιων για τη θέσπιση του Δικαστηρίου,

Το Ευρωπαϊκό Κοινοβούλιο,

1. καλεί επίσημα το Συμβούλιο και τα κράτη μέλη να καταλήξουν το συντομότερο σε κοινή θέση ως προς την ανάγκη θέσπισης του Μόνιμου Διεθνούς Ποινικού Δικαστηρίου και να ενεργήσουν σε κοινή συμφωνία στο πλαίσιο της 51ης Γενικής Συνέλευσης των Ηνωμένων Εθνών ώστε η Συνέλευση να ανανεώσει την εντολή της προπαρασκευαστικής επιτροπής και να λάβει την απόφαση σύγκλησης Διάσκεψης Διπλωματικών Πληρεξούσιων για τη θέσπιση του Διεθνούς Ποινικού Δικαστηρίου πριν από τα τέλη του 1998[semigr ]

2. καλεί, ως εκ τούτου, την ιρλανδική Προεδρία και την Επιτροπή να καταβάλουν, στο πλαίσιο των αρμοδιοτήτων τους, κάθε απαιτούμενη προσπάθεια ώστε η Ευρωπαϊκή Ένωση να εκφράσει ενιαία άποψη για το σημαντικό αυτό θέμα[semigr ]

3. τονίζει την ανάγκη συμμετοχής της Ένωσης, σε επίπεδο προϋπολογισμού, στις προσπάθειες σύστασης του Μόνιμου Δικαστηρίου[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερνήσεις των κρατών μελών, στον Γενικό Γραμματέα των Ηνωμένων Εθνών και στον Πρόεδρο της Γενικής Συνέλευσης των Ηνωμένων Εθνών.
B4-0740, 0801, 0822 και 0832/96

Ψήφισμα σχετικά με την απαγόρευση της Εθνικής Ένωσης για τη Δημοκρατία στη Βιρμανία

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με την κατάσταση στη Βιρμανία, ιδιαιτέρως το ψήφισμα που ενέκρινε στις 23 Μαΐου 1996 ((Βλέπε ΣΠ της ημερομηνίας αυτής, Μέρος ΙΙ, σημείο 10, γ))) για την παραβίαση των ανθρωπίνων δικαιωμάτων στη Βιρμανία (Μυανμάρ),

Α. εκφράζοντας την έκπληξή του για την απόφαση της στρατιωτικής χούντας της Ρανγκούν να προβεί στην απαγόρευση του NLD του οποίου ηγείται η κάτοχος του βραβείου Νόμπελ και του βραβείου Ζαχάρωφ κ. Aung San Suu Kyi, απαγόρευση που έχει ως στόχο να εμποδίσει οποιαδήποτε πολιτική εκδήλωση εναντίον του παρόντος καθεστώτος,

B. λαμβάνοντας υπόψη ότι το SLORC (κρατικό συμβούλιο έννομης τάξης) έθεσε σε εφαρμογή, στις 6 Ιουνίου 1996, νέο νόμο σύμφωνα με τον οποίο οι πολιτικές επικρίσεις και η εκφώνηση λόγων δημοσία είναι δυνατόν να τιμωρούνται με ποινές φυλάκισης που φθάνουν και τα 20 χρόνια, και ο οποίος προβλέπει την απαγόρευση όλων των δημοσίων συγκεντρώσεων πολιτικού χαρακτήρα με περισσότερα από πέντε άτομα,

Γ. εκφράζοντας την έντονη ανησυχία του για τις παραβιάσεις των ανθρωπίνων δικαιωμάτων που συνεχίζονται στη Βιρμανία και πεπεισμένο ότι υπάρχουν επαρκή στοιχεία που συνηγορούν υπέρ της ανάγκης περαιτέρω ερευνών σχετικά με τη γενική κατάσταση των ανθρωπίνων δικαιωμάτων στη Βιρμανία,

Δ. υπενθυμίζοντας ότι η Βιρμανία θα γίνει στις 23 Ιουλίου 1996 μέλος του Περιφερειακού Φόρουμ του ASEAN και ότι θα συμμετάσχει ως παρατηρητής στις επερχόμενες συναντήσεις ASEAN,

1. υποστηρίζει τις προσπάθειες που καταβάλλουν οι δημοκρατικές δυνάμεις της Βιρμανίας και η κ. Aung San Suu Kyi, στον αγώνα τους για να επιτύχουν την εγκαθίδρυση του κράτους δικαίου, με βάση τις αρχές της δημοκρατίας και τον σεβασμό των ανθρωπίνων δικαιωμάτων[semigr ]

2. καταδικάζει απερίφραστα τις παραβιάσεις των δικαιωμάτων του ανθρώπου στη Βιρμανία και ειδικότερα τον νέο νόμο που ενέκρινε το SLORC για την απαγόρευση του NLD, ο οποίος αποτελεί σοβαρή απειλή κατά των δικαιωμάτων του ανθρώπου και της ελευθερίας εκφράσεως[semigr ]

3. επιβεβαιώνει ότι η ΕΕ και όλα τα κράτη μέλη πρέπει να απομονώσουν το SLORC πολιτικά και οικονομικά, ώστε να συμβάλουν στη μεταβίβαση των εξουσιών σε μια δημοκρατική κυβέρνηση[semigr ]

4. καλεί τις χώρες της Ασίας να εφαρμόσουν κάθε μέτρο για να επιτύχουν την πολιτική και οικονομική απομόνωση του SLORC και να υποστηρίξουν τις δημοκρατικές δυνάμεις της χώρας

5. εξάλλου, καλεί

- την Επιτροπή να αναφέρει σχετικά με την γενική κατάσταση των ανθρωπίνων δικαιωμάτων στη Βιρμανία[semigr ]

- το Συμβούλιο να εγκρίνει αμελλητί επίσημη δήλωση σχετικά με τις παραβιάσεις των δικαιωμάτων του ανθρώπου στη Βιρμανία, δήλωση η οποία μπλοκαρίστηκε πρόσφατα από την πολιτική «μη συνεργασίας» του Ηνωμένου Βασιλείου[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις αρχές της Βιρμανίας και το Γενικό Γραμματέα του ΟΗΕ.
B4-0736, 0768, 0788, 0805, 0812 και 0830/96

Ψήφισμα σχετικά με τις πυρηνικές δοκιμές στην Κίνα

Το Ευρωπαϊκό Κοινοβούλιο,

- έχοντας υπόψη τα ψηφίσματά του σχετικά με τις δοκιμές πυρηνικών όπλων, τη μη διάδοση των πυρηνικών όπλων και τον έλεγχο των όπλων και συγκεκριμένα εκείνα που αφορούν την επανάληψη των πυρηνικών δοκιμών της Γαλλίας,

Α. αποδοκιμάζοντας έντονα το γεγονός ότι η Λαϊκή Δημοκρατία της Κίνας πραγματοποίησε πρόσφατα την τρίτη πυρηνική δοκιμή της στην έρημο του Λοπ Νορ, ύστερα από την ολοκλήρωση της Διάσκεψης της Συνθήκης για τη Μη Διάδοση των Πυρηνικών Όπλων τον Μάιο του 1995,

Β. ανησυχώντας έντονα για την αναγγελία μιας νέας πυρηνικής δοκιμής στην Κίνα έως τον Σεπτέμβριο του 1996,

Γ. επισημαίνοντας ότι στη Γενεύη συνεχίζονται οι διαπραγματεύσεις σχετικά με τη Συνθήκη για την Απαγόρευση των Πυρηνικών Δοκιμών,

Δ. θεωρώντας ότι η πλήρης απαγόρευση των πυρηνικών δοκιμών αποτελεί σημαντικό στόχο της διεθνούς κοινότητας στον τομέα του αφοπλισμού και της μη διάδοσης των πυρηνικών όπλων,

Ε. γνωρίζοντας τις πληροφορίες σύμφωνα με τις οποίες η Λαϊκή Δημοκρατία της Κίνας θα ήταν διατεθειμένη να εγκαταλείψει την εμμονή της για να επιτρέπονται οι «ειρηνικές πυρηνικές εκρήξεις»,

1. καταδικάζει απερίφραστα τη συνέχιση των πυρηνικών δοκιμών από την κινεζική κυβέρνηση και της ζητεί να σεβασθεί το μορατόριουμ που αποφασίσθηκε σε διεθνές επίπεδο[semigr ]

2. φρονεί ότι η συνέχιση των πυρηνικών δοκιμών δεν συμβιβάζεται με τον σκοπό των διαπραγματεύσεων σχετικά με τη Συνθήκη για την Απαγόρευση των Πυρηνικών Δοκιμών[semigr ]

3. καλεί το Συμβούλιο και την Επιτροπή να ασκήσουν πίεση στη Λαϊκή Δημοκρατία της Κίνας ώστε να δεχθεί τη Συνθήκη Ολικής Απαγορεύσεως των Πυρηνικών Δοκιμών, συμπεριλαμβανομένων των αποκαλουμένων «ειρηνικών πυρηνικών εκρήξεων»(μηδενική επιλογή)[semigr ]

4. επαναλαμβάνει το αίτημά του για πλήρη και οριστική απαγόρευση των πυρηνικών δοκιμών[semigr ]

5. καλεί όλες τις πλευρές, και ιδίως τα κράτη μέλη, να πράξουν παν το δυνατόν ώστε οι διαπραγματεύσεις σχετικά με τη Συνθήκη για την Απαγόρευση των Πυρηνικών Δοκιμών να καταλήξουν σε συμφωνία που θα υιοθιετεί την «μηδενική επιλογή» με σύστημα αποτελεσματικής εξακρίβωσης και επιμένει στην ταχεία κύρωσή της[semigr ]

6. εκφράζει την ανησυχία του για τις επιπτώσεις που μπορεί να έχουν οι πυρηνικές δοκιμές στην υγεία του πληθυσμού της περιοχής Λοπ Νορ[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερνήσεις και τα κοινοβούλια των κρατών μελών, στην κινεζική κυβέρνηση, στον Γενικό Γραμματέα των Ηνωμένων Εθνών καθώς και στον Πρόεδρο της Διάσκεψης των Ηνωμένων Εθνών για τον Αφοπλισμό.
B4-0732/96

Ψήφισμα σχετικά με την ανάληψη κοινοτικής πρωτοβουλίας υπέρ της διακοσμητικής κηπουρικής

Το Ευρωπαϊκό Κοινοβούλιο,

- έχοντας υπόψη το άρθρο 43 της Συνθήκης ΕΚ,

- έχοντας υπόψη τον κανονισμό αριθ. 234/68 (ΕΟΚ) του Συμβουλίου σχετικά με την ίδρυση κοινής αγοράς στον τομέα των ζώντων φυτών και των προϊόντων της ανθοκομίας (( ΕΕ L 55, 2.3.68, σελ. 1)),

Α. λαμβάνοντας υπόψη ότι η διακοσμητική κηπουρική, που καλύπτει έκταση 68.000 εκταρίων, με υπολογιζόμενη αξία 11 δισ. Ecu και με κύκλο εργασιών που ανέρχεται σε 19 δισ. Ecu, εξασφαλίζει εργασία σε περισσότερα από μισό εκατομμύριο άτομα,

Β. λαμβάνοντας υπόψη ότι ο τομέας αυτός αποτελεί μια οικονομική πραγματικότητα μεγάλης σημασίας για τα κράτη της Ευρωπαϊκής Ένωσης,

Γ. λαμβάνοντας υπόψη ότι ορισμένες πρόσφατες συμφωνίες σύνδεσης και η πολιτική της Ένωσης για μια γενικευμένη ελευθέρωση των συναλλαγών έχουν ως αποτέλεσμα την σημαντική αύξηση των εισαγωγών κομμένων ανθέων, ιδιαίτερα από τρίτες μεσογειακές χώρες,

Δ. λαμβάνοντας υπόψη ότι η κατάσταση αυτή δημιουργεί σοβαρή κρίση στον συγκεκριμένο τομέα,

1. ζητεί από την Επιτροπή να παρουσιάσει, το συντομότερο, συγκεκριμένα μέτρα υποστήριξης των παραγωγών και προώθησης του τομέα[semigr ]

2. ζητεί μεταξύ των μέτρων αυτών να προβλέπεται η διάθεση του κατάλληλου χρηματικού κονδυλίου, το οποίο δεν θα πρέπει σε καμία περίπτωση να είναι κατώτερο των 60 εκατ. Ecu ετησίως[semigr ]

3. καλεί την Επιτροπή να διατηρήσει τη θέση της ότι όλα τα γεωργικά προϊόντα, συμπεριλαμβανομένων των κομμένων λουλουδιών, πρέπει να υπόκεινται στον ίδιο, τον χαμηλότερο υπάρχοντα, συντελεστή ΦΠΑ[semigr ]

4. καλεί την Επιτροπή να προωθήσει στο εγγύς μέλλον προτάσεις για την ανάπτυξη ενός σήματος ποιότητας, ώστε να είναι εύκολο στον καταναλωτή να αναγνωρίζει τον τρόπο με τον οποίο έχει παραχθεί ένα γεωργικό προϊόν από περιβαλλοντική και δεοντολογική άποψη[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
B4-0762, 0795 και 0811/96

Ψήφισμα σχετικά με την αμνηστία στους φερόμενους ως απαγωγείς του Carmelo Soria

Το Ευρωπαϊκό Κοινοβούλιο,

- έχοντας υπόψη το ψήφισμα της 18ης Νοεμβρίου 1993 ((EE C 329 της 06.12.93, σελ. 278)) σχετικά με την υπόθεση δολοφονίας του ευρωπαίου πολίτη δρ. Carmelo Soria Espinosa, στη Χιλή,

Α. σημειώνοντας ότι ο εισηγητής του Ανωτάτου Δικαστηρίου Eleodoro Ortiz Sepulveda έθεσε στο αρχείο την υπόθεση του ισπανού πολίτη και μέλους της CEPAL (Ηνωμένα Έθνη) Carmelo Soria, ο οποίος δολοφονήθηκε στις 14 Ιουλίου 1976 από την ταξιαρχία Mulchen, η οποία ανήκει στην Εθνική Διεύθυνση Πληροφοριών (DINA),

Β. λαμβάνοντας υπόψη ότι η εφαρμογή του νόμου περί αμνηστίας, διάταγμα 2191, που ενέκρινε η στρατιωτική δικτατορία του Πινοσέτ το 1978, σε ό,τι αφορά τους κατηγορούμενους για το έγκλημα αυτό, τον ταγματάρχη Guillelmo Humberto Salinas Torres και τον υπαξιωματικό Josι Remigio Rios San Martνn, παραβιάζει τη σύμβαση που έχει υπογράψει η Χιλή στις 29 Μαρτίου 1977 σχετικά με την πρόληψη και την τιμωρία εγκλημάτων κατά προσώπων που απολαύουν διεθνούς προστασίας,

Γ. επισημαίνοντας ότι κανένας νόμος χάριτος ή αμνηστίας δεν πρέπει να υπερέχει της δικαιοσύνης και του διεθνούς δικαίου, που αποτελούν το βασικό θεμέλιο για την ανάπτυξη μιας δημοκρατικής κοινωνίας,

Δ. λαμβάνοντας υπόψη ότι, για τις περιπτώσεις δολοφονιών και εξαφανίσεων κατά τη διάρκεια της δικτατορίας, είναι απαραίτητη η διεξαγωγή έρευνας και η έκδοση δίκαιης απόφασης, ως βάση για την ανάπτυξη κοινωνικής ειρήνης στη Χιλή,

1. εκφράζει την αλληλεγγύη του προς την οικογένεια του δρ. Carmelo Soria[semigr ]

2. εκφράζει τη λύπη του για την απόφαση που έλαβε ο δικαστής του Ανωτάτου Δικαστηρίου να θέσει οριστικώς στο αρχείο την υπόθεση της δολοφονίας του Carmelo Soria[semigr ]

3. εκφράζει τη λύπη του διότι η χιλιανή δικαστική αρχή δεν στάθηκε στο ύψος των διεθνών δεσμεύσεων τις οποίες ελεύθερα ανέλαβε η Κυβέρνηση της Χιλής[semigr ]

4. θεωρεί ότι, για να αναπτυχθεί μια πραγματική δημοκρατία και κοινωνική ειρήνη στη Χιλή, είναι απαραίτητη η ύπαρξη μιας πραγματικής δικαιοσύνης σε ό,τι αφορά την παραβίαση των ανθρωπίνων δικαιωμάτων, τους αγνοουμένους και τους δολοφονημένους κατά την περίοδο της δικτατορίας του Πινοσέτ[semigr ]

5. εκφράζει την ικανοποίησή του για την έφεση που υπέβαλαν οι δικηγόροι της οικογένειας Soria στις 7 Ιουνίου 1996 και παροτρύνει τους συγγενείς να συνεχίσουν τις ενέργειές τους σε ανώτερα, τόσο εθνικά όσο και διεθνή, δικαστήρια, και τους διαβεβαιώνει ότι το Ευρωπαϊκό Κοινοβούλιο θα υποστηρίξει την απόφασή τους[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τον Οργανισμό Αμερικανικών Κρατών, καθώς και στην Κυβέρνηση της Χιλής.
B4-0829/96

Ψήφισμα σχετικά με τις ενέργειες των αρχών της Λευκορωσίας για την παρεμπόδιση της διοργάνωσης της επετείου "10 χρόνια από το Τσερνομπίλ» και για την απαγόρευση χορήγησης ιατροφαρμακευτικής βοήθειας στα θύματα παιδικής ηλικίας μέσω ανεξάρτητων ΜΚΟ

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του για τις παραβιάσεις των ανθρώπινων και συνδικαλιστικών δικαιωμάτων στη Λευκορωσία,

Α. υπενθυμίζοντας ότι έως τώρα αρνήθηκε τη σύμφωνη γνώμη του για τη σύναψη της Συμφωνίας Εταιρικής Σχέσης μεταξύ της ΕΕ και της Λευκορωσίας και ότι η Επιτροπή Εξωτερικών Υποθέσεων πιστεύει ότι η προσωρινή εμπορική συμφωνία επίσης δεν θα πρέπει να τεθεί σε ισχύ ενόψει της κατάστασης που επικρατεί στον τομέα των ανθρωπίνων δικαιωμάτων,

Β. υπενθυμίζοντας την τραγική τύχη πολλών παιδιών μετά το ατύχημα του Τσερνομπίλ, πριν από 10 χρόνια, όχι μόνον στην Ουκρανία αλλά και στη Λευκορωσία,

Γ. εκφράζοντας την αγανάκτησή του πληροφορούμενο ότι οι αρχές του Μινσκ δεν επέτρεψαν την είσοδο στη χώρα σε ανεξάρτητες ΜΚΟ, οι οποίες μεριμνούσαν για την παροχή ιατροφαρμακευτικών ειδών σε παιδιά που έχουν προσβληθεί από την έκθεση σε ακτινοβολία στη Λευκορωσία, εάν δεν δέχονταν να παραδώσουν τις προμήθειες αυτές στην κυβέρνηση για την περαιτέρω διανομή τους,

1. εκφράζει για μία ακόμη φορά τη λύπη του για την επιδείνωση της κατάστασης των ανθρωπίνων δικαιωμάτων στη Λευκορωσία και καλεί τις δημοκρατικές δυνάμεις, εντός ή εκτός κοινοβουλευτικού χώρου, να συνεχίσουν τον αγώνα τους για την προάσπιση των ανθρωπίνων δικαιωμάτων και τη δημοκρατία[semigr ]

2. διαμαρτύρεται για την απαίτηση της κυβέρνησης να παραδώσουν σε αυτήν οι ανεξάρτητες ΜΚΟ τις ιατροφαρμακευτικές προμήθειες αντί να τις διαθέσουν στα παιδιά που τις χρειάζονται, και καλεί τις αρχές να ανακαλέσουν την απόφαση αυτή προς το συμφέρον των πολιτών τους[semigr ]

3. καλεί την Επιτροπή και το Συμβούλιο, στο πλαίσιο των σχέσεων που διατηρούν με τη Λευκορωσία, να πείσουν την κυβέρνηση ότι η προώθηση του σεβασμού των δικαιωμάτων των πολιτών της χώρας της αποτελεί προϋπόθεση για την ενίσχυση και εντατικοποίηση των σχέσεων αυτών[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την κυβέρνηση και το Ανώτατο Σοβιέτ της Λευκορωσίας.
Α4-0202/96

Ψήφισμα νομοθετικού περιεχομένου σχετικά με τη διαδικασία συνεννόησης, που προβλέπεται από την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 4ης Μαρτίου 1975 όσον αφορά τον κοινό προσανατολισμό που ενέκρινε το Συμβούλιο ενόψει της θέσπισης του κανονισμού (EURATOM, ΕΚ) του Συμβουλίου για τη χορήγηση συνδρομής με σκοπό την οικονομική μεταρρύθμιση και ανάκαμψη στα Νέα Ανεξάρτητα Κράτη και τη Μογγολία (COM(95)0012 - C4-0242/95 - 4546/96 - C4-0090/96 - COM(96)0213 - 95/0056(CNS))

(Διαδικασία συνεννόησης)

Το Ευρωπαϊκό Κοινοβούλιο,

- έχοντας υπόψη τις προτάσεις της Επιτροπής προς το Συμβούλιο, COM(95)0012 ((ΕΕ C 134, 01.06.1995, σελ. 16.)) και COM(96)0213) - 95/0056(CNS),

- έχοντας υπόψη το σχέδιο κανονισμού του Συμβουλίου, 4546/96 - C4-0090/96,

- έχοντας υπόψη την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 4ης Μαρτίου 1975, ιδίως τα άρθρα 5 και 6,

- έχοντας υπόψη το άρθρο 61, παράγραφος 4, του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων (Α4- 0202/96),

1. εκφράζει την απογοήτευσή του διότι το Συμβούλιο δεν έκανε χρήση όλων των υφισταμένων δυνατοτήτων για την επίτευξη συμφωνίας με το Κοινοβούλιο και, συνεπώς, δεν τήρησε τους όρους της δήλωσης του 1975[semigr ] ζητεί δε επιτακτικά να χρησιμοποιηθεί ο διαθέσιμος χρόνος για την επίτευξη της εν λόγω συμφωνίας[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.
B4-0658, 0659, 0661, 0662 και 0663/96

Ψήφισμα σχετικά με τις υποχρεώσεις των ΗΠΑ στο πλαίσιο της ΓΣΔΕ 1994 και της ΓΣΕΥ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την εμπορική νομοθεσία των ΗΠΑ και ιδιαίτερα σχετικά με τον αποκαλούμενο νόμο Toricelli,

Α. έχοντας υπόψη τον «Cuban Liberty and Democratic Solidarity (LIBERTAD) Act» του 1996 και το σχέδιο του «Iran Oil Sactions Act» του 1996, το οποίο είναι δυνατόν να εφαρμοστεί και στη Λιβύη,

Β. ανησυχώντας για το γεγονός ότι ο νόμος ή το νομοσχέδιο αυτό περιλαμβάνει σειρά διατάξεων οι οποίες αποβλέπουν και έχουν ως αποτέλεσμα να επεκτείνουν μονομερώς το δίκαιο των ΗΠΑ σε επιχειρήσεις από τρίτες χώρες,

Γ. λαμβάνοντας υπόψη ότι οι διατάξεις αυτές αντιτίθενται σαφώς στα οικονομικά και εμπορικά συμφέροντα της Ευρωπαϊκής Ένωσης και των κρατών μελών της,

Δ. λαμβάνοντας υπόψη ότι τα μέτρα αυτά παραβιάζουν τις διεθνείς συμφωνίες που υπεγράφησαν στο πλαίσιο της ΓΣΔΕ και του ΠΟΕ,

Ε. απαιτώντας έναν εντονότερο πολιτικό διάλογο στο πνεύμα και στη βάση της Διατλαντικής Δήλωσης της Μαδρίτης προκειμένου να επιλυθούν ενδεχόμενες διαφορές όσον αφορά τις σχέσεις με χώρες όπως η Κούβα, το Ιράν και η Λιβύη,

1. υποστηρίζει με έμφαση την Επιτροπή και το Συμβούλιο όσον αφορά την απόρριψη των εξωεδαφικών στοιχείων τα οποία περιέχονται στην υφισταμένη εμπορική νομοθεσία των ΗΠΑ, προς το συμφέρον τόσο του υφισταμένου πολυμερούς εμπορικού συστήματος και των επιχειρήσεων της ΕΕ[semigr ]

2. χαιρετίζει για το λόγο αυτό την απαίτηση του Συμβουλίου και της Επιτροπής για επίσημες διαβουλεύσεις με τις ΗΠΑ σύμφωνα με το «Undersanding on Rules and Procedures Governing the Settlement of Disputes and GATT/GATS Rules»[semigr ]

3. καταδικάζει το νόμο Helms-Burton και το σύνολο των μονομερών διατάξεων που υιοθέτησαν οι ΗΠΑ εναντίον του ελεύθερου διεθνούς εμπορίου και των οποίων οι συνέπειες πέραν της επικράτειας των ΗΠΑ βλάπτουν τα οικονομικά και εμπορικά συμφέροντα της ΕΕ και των κρατών μελών της[semigr ]

4. κάνει έκκληση προς το Κογκρέσσο και την κυβέρνηση των Ηνωμένων Πολιτειών να καταβάλουν κάθε δυνατή προσπάθεια προκειμένου να σεβαστούν το πολυμερές εμπορικό σύστημα στο πλαίσιο του ΠΟΕ και να αναπτύξουν περαιτέρω αυτό το σύστημα[semigr ]

5. ζητεί από την Επιτροπή να προτείνει κανονισμό για την απαγόρευση συμμόρφωσης σε παρόμοια μέτρα, η οποία θα πρέπει να είναι απαγόρευση, απόλυτη ή υπό όρους, συμμόρφωσης στις επιταγές του νόμου που έχει τόσο έντονο χαρακτήρα εξωεδαφικότητας, με στόχο την εξάλειψη κάθε συνέπειας που ζημιώνει την κοινή εμπορική πολιτική[semigr ]

6. καλεί το Συμβούλιο και την Επιτροπή να συνεχίσουν και να εμβαθύνουν το διάλογο με τις ΗΠΑ σύμφωνα με τη Διατλαντική Δήλωση, και όσον αφορά σχέσεις με χώρες όπως η Κούβα, το Ιράν και η Λιβύη, και να εξετάσουν κοινές δράσεις σύμφωνα με τον τίτλο V της Συνθήκης για την Ευρωπαϊκή Ένωση[semigr ]

7. αναθέτει στον Πρόεδρό του, να διαβιβάσει το παρόν ψήφισμα στο Συμβούλιο και την Επιτροπή καθώς και στην κυβέρνηση και το Κογκρέσσο των Ηνωμένων Πολιτειών της Αμερικής.